Kurdistanijî û bi desan kesî vernîya Europa Galerîe de ameyî pêser û bêmabên slogana "Wa dewleta Tirkî Kurdistan ra vejîyo" eşte.
Hemserekê Merkezê Cimatê Demokratîkî yê Kurdî Dexîl Îbrahîmî çalakîye de qisey kerd, hemkarîya PDK'yî ya dewleta Tirkî şermezar kerde û veng da heme Kurdistanijan ke hemverê tewirê îdareyê PDK'yî yê îxanetkerî de bibê wayîrê tewirî.
Sadettîn Botanî zî serê nameyê Komîsyonê Ciwanan de qisey kerd û veng da ciwananê Kurdan ke hemverê hêrişan de hurzê payan ser.
Serê nameyê CÎK'î yê Saarbrûckenê de qiseykerdiş ame kerdene û ame vatene ke rejîmê Erdoganî bi sentezê Îslamê Tirkî bi sûcanê ke kena bîya temsîlkara sexteye ya Îslamî. Hetêna ra ame vatene ke ganî heme Kurdistanijî hemverê zulmî de hurzê payan ser.
Çalakîye de bi desan vilawekî ameyî vilakerdene û çalakî bi slogana "Biciwîyo Serek Apo" qedîyaye.
